Deg yinaw-nnes sdat Ugraw Amatu n Tuddsa n Yiɣlanen Yeddukklen, yessegza-d uneɣlaf n yiweẓla iwerdaniyen, Ramtane Lamamra, aɣawas n unabaḍ ay yettwasmemmin kra kan n wussan aya, d win ay iḥerzen akala n unfal amegday ay d-yebdan yakan, yernu aya ad d-yili s semmus n yigellusen igejdanen: asdusu n uwanak n usaḍuf d uḥraz n tenbaḍt yelhan, asetrer n teɣdemt, asmal n tlelliyin, adiwenni, aciweṛ d uzeddi n tmetti taɣarimt d tilellit yernu d tamasayt, am wakken ara tettwaḍmen tlelli n temlilit, n usmesken amelwi d tɣemsa yernu ad d-yili umennuɣ mgal usgufsu, yernu ad d-yili usetrer n tedbelt d twuri tanagdudt ».
« Akk tisemmeskal-a tisertanin sskanayent-d timeɣsiwt n uɣref d uwanak azzayri akken ad sdusen izerfan n umdan, s umata, akken ad d-ḥazen akk agelluy aɣelnaw », ɣef wakken ay d-iwekked.
Deg unrar adamsan, yenna-d uneɣlaf dakken anabaḍ azzayri « yettmahal akken ad yesdus aduqqes adamsan, ad yessetrer anagraw abankan d udriman, ad yesmeskel agzum anezzan anagdud d tenbaḍt n tsuda tinagdudin, am wakken ay yettmahal akken ad yesselhu tinnuzɣa n unezwi n usefti d ukatar n usnegmu n teṛmisin d uṛmas ».
Yerna-d uneɣlaf dakken seg wasmi ay d-ttwasmemmin yiswiyen n usnegmu unzig, Zzayer tger isurifen d ixataren deg useḍru-nsen yernu ters deg wadur amezwaru deg Tefriqt n umaḍal aɛṛab deg 2019 deg wayen yerzan « amatar n usnegmu unzig » imi ay d-tesseḍra 17 n yiswiyen n usnegmu.
kab_Latn kab_Latn kab_Latn kab_Latn